અમદાવાદ: સમાજમાં સામાન્ય રીતે એક કે તેથી વધુ દીકરાઓ હોવા છતાં મા બાપને સાચવવાની જવાબદારીમાંથી છટકી જતાં દીકરાઓને કારણે મા બાપ વૃદ્ધાશ્રમાં રહેવા મજબૂર બને છે ત્યારે કેટલાક કિસ્સાઓમાં દીકરીઓ મા બાપને સાચવી લે છે અને તેનો સહારો બનીને વૃદ્ધાશ્રમમાં આશરો લેતા અટકાવે છે. દીકરા મા બાપને સાચવવા તૈયાર ન હોય તેવા કિસ્સાઓ સમાજમાં બહુ જ જોવા મળે છે પરંતુ દીકરી પોતાની જ માને ભગવાન ભરોસે રસ્તા પર રઝળતી મૂકે તેવા કિસ્સાઓ ભાગ્યે જ જોવા મળે છે. આવો જ એક કિસ્સો અભયમ્ હેલ્પલાઈન થકી પ્રકાશમાં આવ્યો છે.